CELEX: 
Language: hu
Date: 2022-01-21 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2019/883 európai parlamenti és tanácsi irányelvnek az elegendő kijelölt tárolókapacitás kiszámításához alkalmazandó módszer tekintetében történő alkalmazására vonatkozó szabályok megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.1.21.)
            
            
               az (EU) 2019/883 európai parlamenti és tanácsi irányelvnek az elegendő kijelölt tárolókapacitás kiszámításához alkalmazandó módszer tekintetében történő alkalmazására vonatkozó szabályok megállapításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre, 
            
            
               tekintettel a hajókról származó hulladékok leadására alkalmas kikötői befogadólétesítményekről, a 2010/65/EU irányelv módosításáról, valamint a 2000/59/EK irányelv hatályon kívül helyezéséről szóló, 2019. április 17-i (EU) 2019/883 európai parlamenti és tanácsi irányelvre
                  1
                és különösen annak 7. cikke (4) bekezdésének második albekezdésére,
            
            
               mivel:
            
            
               (1)Az (EU) 2019/883 irányelv 7. cikke (4) bekezdésének a) és b) pontja mentességet állapít meg a fedélzeten található összes hulladéknak a kikötőben történő leadására vonatkozó általános kötelezettség alól azon hajók számára, amelyek elegendő kijelölt tárolókapacitással rendelkeznek a felgyülemlett és a kikötés céljából igénybe veendő következő kikötőig tervezett út során felgyülemlő hulladék tárolására.
            
            
               (2)Az e rendeletben meghatározott számítási módszer alkalmazása révén lehetővé kell tenni a tagállamok számára, hogy a fedélzeten található összes hulladék leadására vonatkozó általános kötelezettség alóli, az elegendő tárolóhely rendelkezésre állására tekintettel nyújtott mentességeket összehangolt módon alkalmazzák.
            
            
               (3)A számítási módszer nem alkalmazható a hajókról történő szennyezés megelőzéséről szóló nemzetközi egyezmény (a továbbiakban: MARPOL-egyezmény) II. melléklete szerinti hulladékártalmatlanításra. A MARPOL-egyezmény II. mellékletében foglaltak szerint a hulladékártalmatlanítást a MARPOL-egyezmény szabályozza, és az ilyen hulladékot vagy kötelező leadni abban a kikötőben, ahol a rakományt új rakomány berakodása előtt kirakodják, vagy bizonyos feltételek mellett engedélyezett a tengerbe ürítése. Az anyagtól függően a MARPOL-egyezmény II. mellékletében szabályozott rakománymaradványokat még indulás előtt kötelező leadni, az említett melléklet 13. és 16. szabályában meghatározott eljárásokra és ellenőrzésekre is figyelemmel. A MARPOL-egyezmény II. melléklete szerinti, X. kategóriájú anyagokat, magas viszkozitású, vízfelszínen maradó perzisztens Y kategóriájú anyagokat és magas viszkozitású vagy megszilárdulásra hajlamos Y kategóriájú anyagokat tartalmazó rakománymaradványokra a MARPOL-egyezmény II. melléklete 13. és 16. szabályának megfelelően a kötelező előmosásra és az ilyen hulladékok kikötői befogadólétesítményekben történő leadására vonatkozó követelmények alkalmazandók.
            
            
               (4)A számítási módszer nem alkalmazható a passzívan kihalászott hulladékra. Az ilyen típusú hulladék számára nem mindig áll rendelkezésre fedélzeti tárolókapacitás, és az összes passzívan kihalászott hulladék leadását az (EU) 2019/883 irányelv 8. cikke (2) bekezdésének d) pontjában meghatározott költségmegtérülési rendszer ösztönzi.
            
            
               (5)A hulladékleadási kötelezettség alóli, az (EU) 2019/883 irányelv 7. cikke (4) bekezdésének a) és b) pontjában meghatározott mentességek egységes alkalmazási feltételeinek biztosítása érdekében elengedhetetlen, hogy a tagállamok harmonizált módszertant alkalmazzanak. Az (EU) 2019/883 irányelv alapján elfogadott végrehajtási jogi aktusokat ezért végrehajtási rendeletek formájában kell elfogadni. 
            
            
               (6)Az e rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
            
            
               ELFOGADTA EZT A RENDELETET:
            
            
               1. cikk
            
            
               (1)A tagállamok az (EU) 2019/883 irányelv 7. cikke (4) bekezdése a) és b) pontjának, valamint 9. cikkének alkalmazásához az e rendelet I. mellékletében meghatározott módszerrel számítják ki az elegendő kijelölt tárolókapacitást. 
            
            
               (2)Az (EU) 2019/883 irányelv II. mellékletével összhangban szolgáltatott információknak a fedélzeten képződő különböző hulladéktípusok mennyiségének becslése révén történő ellenőrzése céljából a tagállamok figyelembe veszik az e rendelet II. mellékletében meghatározott hulladékképződési arányokat.
            
         
         
            
               (3)A fedélzeten képződő különböző hulladéktípusok mennyiségére vonatkozó becsült értékek meghatározásához a tagállamok az e rendelet II. mellékletében meghatározott hulladékképződési arányok mellett alkalmazhatják a következő kritériumok egyikét vagy mindkettőt:
            
            
               a)a képződött hulladék korábbi nyilvántartásai az érintett hajó számára rendelkezésre álló előzetes hulladékbejelentési űrlapok és hulladékátvételi elismervények alapján;
            
            
               b)a korábbi hulladékképződési arányokra, a fedélzeti hulladékkezelés részleteire, valamint a tényleges hulladékképződési arányt befolyásoló berendezésspecifikus vagy kereskedelmiterület-specifikus adatokra vonatkozó információk megismerésére irányuló fedélzeti ellenőrzések.
            
            
               2. cikk
            
            
               Az e rendelet I. mellékletében meghatározott, az elegendő kijelölt tárolókapacitás kiszámítására szolgáló módszer nem alkalmazandó a következő hulladéktípusokra:
            
            
               a)
                     a MARPOL-egyezmény II. melléklete szerinti hulladéktípusok;
            
            
               b)
                     passzívan kihalászott hulladék.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
            
               Kelt Brüsszelben, -án/-én. 2022.1.21.
            
            
               
                     a Bizottság részéről
               
               
                     az elnök 
                     
               
            
         
         
            
                  
                     (1)
                  
                        HL L 151., 2019.6.7., 116. o. 
               
            
      
    ---documentbreak--- 
      
         
         
            
               I. MELLÉKLET
            
            
               Az elegendő kijelölt tárolókapacitás kiszámítására szolgáló módszer
            
            
            
               1.A módszer olyan számtani számítást alkalmaz, amely a fedélzeten tárolt hulladéknak az e célra kijelölt maximális tárolókapacitáshoz viszonyított becsült mennyiségén alapul.
            
            
               2.A felhasznált hulladéktároló kapacitás (a továbbiakban: UWC) – mely egy, az előzetes hulladékbejelentésnek a kikötés céljából igénybe veendő kikötő részére történő elküldésének időpontjában becsült és az e célra kijelölt maximális tárolókapacitás százalékos arányában kifejezett érték – nem haladhatja meg az előre meghatározott küszöbértéket.
            
            
               3.Az UWC-t a következő képlettel kell számítani:
            
            
            
               UWC (%) =
                      
            
            
            
               4.Az UWC-nek meg kell felelnie a következő feltételnek:
            
            
            
               UWC (%) < küszöbérték 
            
            
            
               Ahol:
            
            
               „A” az útiterv szerinti kikötőből való induláskor a fedélzeten tartandó hulladéktípus becsült mennyisége (m³-ben kifejezve);
            
            
               „M” az e célra kijelölt maximális tárolókapacitás (m³-ben kifejezve);
            
            
               a küszöbérték az 1. táblázatban foglalt, a megfelelő hulladéktípusra és a kikötés céljából igénybe veendő következő kikötőre vonatkozóan meghatározott érték.
            
            
               1. táblázat – Küszöbértékek 
            
            
                     
                        A kikötés céljából igénybe veendő következő kikötő
                     
                  
                  
                     
                        A Marpol-egyezmény I. melléklete
                     
                  
                  
                     
                        A Marpol-egyezmény IV. melléklete
                     
                  
                  
                     
                        A Marpol-egyezmény V. melléklete
                     
                  
                  
                     
                        A Marpol-egyezmény VI. melléklete
                     
                  
               
                     
                        A kikötés céljából igénybe veendő következő kikötő uniós kikötő vagy a „további kiválasztott kikötők csoportjába” tartozik. 
                     
                  
                  
                     
                        50 %
                     
                  
                  
                     
                        50 %
                     
                  
                  
                     
                        25 %
                     
                  
                  
                     
                        75 %
                     
                  
               
                     
                        A kikötés céljából igénybe veendő következő kikötő nem uniós kikötő, és nem tartozik a „további kiválasztott kikötők csoportjába”. 
                     
                  
                  
                     
                        25 %
                     
                  
                  
                     
                        50 %
                     
                  
                  
                     
                        20 %
                     
                  
                  
                     
                        25 %
                     
                  
               
         
            
            
               5.Az elegendő kijelölt tárolókapacitás kiszámítására szolgáló módszer használata céljából a következő meghatározások alkalmazandók: 
            
            
               a)az (EU) 2019/883 irányelv II. mellékletében foglalt előzetes hulladékbejelentési űrlap szerinti, a kikötés céljából igénybe veendő kikötő az a kikötő, ahová a hajó az (EU) 2019/883 irányelv 6. cikkével összhangban az előzetes hulladékbejelentést küldi;
            
            
               b)a kikötés céljából igénybe veendő következő kikötő az (EU) 2019/883 irányelv II. mellékletében foglalt előzetes hulladékbejelentési űrlap 2.5. pontja szerinti, az indulás után igénybe veendő kikötő;
            
            
               c)az (EU) 2019/883 irányelv II. mellékletében foglalt előzetes hulladékbejelentési űrlap 3. pontjának hatodik oszlopában – „A bejelentés és a kikötés céljából igénybe veendő következő kikötő között képződő hulladék becsült mennyisége” – feltüntetett mennyiség a keletkezett és a kikötői befogadólétesítményben ártalmatlanításra szánt hulladékra vonatkozik. A bejelentett érték nem tartalmazza azokat a mennyiségeket, amelyek jogszerűen a tengerbe üríthetők.
            
            
            
            
               6.A „további kiválasztott kikötők csoportja” azokat a kikötőket foglalja magában, amelyeket az 1. táblázatban meghatározott küszöbértékek alkalmazása céljából uniós kikötőnek kell tekinteni. Az ebbe a csoportba tartozó valamennyi kikötő az alábbi helyeken található: Izland, Norvégia, az Egyesült Királyság (ideértve a Man-szigetet, a Csatorna-szigeteket és Gibraltárt); idetartoznak továbbá a Balti-tengeren található orosz kikötők. 
            
            
               7.E rendelet alkalmazásának első két évében az e melléklet harmadik pontjában foglaltak szerint kiszámított UWC tájékoztató jellegűként kezelhető az alábbi rakománymaradványok hulladéktípusai tekintetében: 
            
            
               a)A MARPOL-egyezmény I. melléklete – Olaj: olajos tartálymosó víz;
            
            
               b)A MARPOL-egyezmény I. melléklete – Olaj: szennyezett ballasztvíz;
            
            
               c)A MARPOL-egyezmény V. melléklete – Szemét: Rakománymaradványok (a tengeri környezetre ártalmas anyagok);
            
            
               d)A MARPOL-egyezmény V. melléklete – Szemét: Rakománymaradványok (a tengeri környezetre nem ártalmas anyagok). 
            
            
            
               II. MELLÉKLET
            
            
               1. táblázat: A MARPOL-egyezmény I., IV. és V. melléklete tekintetében alkalmazandó hulladékképződési arányok
                  1
               
            
            
                     
                        Hulladéktípus
                     
                  
                  
                     
                        Képződési arány
                     
                  
                  
                     
                        Tényező
                     
                  
                  
                     
                        Fedélzeti kezelés
                     
                  
               
                     
                        Olajos fenékvíz
                     
                  
                  
                     
                        Napi 0,01–13 m3, a nagyobb hajókon nagyobb mennyiség képződik.
                     
                  
                  
                     
                        Kondenzáció és szivárgás a géptérben; a hajó mérete.
                     
                  
                  
                     
                        A mennyiség 65–85 %-kal csökkenthető olaj-víz szeparátorral és a vízhányad tengerbe ürítésével.
                     
                  
               
                     
                        Olajos szermaradványok (iszap) 
                     
                  
                  
                     
                        0,01–0,03 m3 iszap a nehéz tüzelőolaj (HFO) tonnájára vetítve.
                     
                     
                        0–0,01 m3 a tengeri hajózásban használatos gázolaj (MGO) tonnájára vetítve.
                     
                  
                  
                     
                        Az üzemanyag típusa; üzemanyag-fogyasztás.
                     
                  
                  
                     
                        A párologtatás akár 75 %-kal csökkentheti az iszap mennyiségét
                           2
                        .
                     
                     
                        Az égetés az iszap mennyiségét legalább 99 %-kal csökkentheti.
                     
                  
               
                     
                        Tartálymosó víz (szennyvíz) 
                     
                  
                  
                     
                        20-tól több száz m3-ig
                     
                  
                  
                     
                        A tartálytisztítások száma; terhelési kapacitás.
                     
                  
                  
                     
                        Ülepítés után a vízhányad a tengerbe üríthető.
                     
                  
               
                     
                        Szennyvíz
                     
                  
                  
                     
                        0,01–0,06 m3/fő/nap. A szennyvizet néha más szennyvizekkel keverik. A teljes mennyiség 0,04–0,45 m3/fő/nap.
                     
                  
                  
                     
                        A hajón tartózkodók létszáma; a WC-k típusa; az út hossza; a kezelés típusa: a szennyvíztisztító, -aprító és -fertőtlenítő rendszerek működtetése különböző mennyiségű hulladékot termel.
                     
                  
                  
                     
                        A szennyvíztisztító rendszerekből származó szennyvizet gyakran a tengerbe ürítik, ahol azt a MARPOL-egyezmény IV. melléklete engedélyezi. 
                     
                  
               
                     
                        Műanyagok 
                     
                  
                  
                     
                        0,001–0,008 m3/fő/nap.
                     
                  
                  
                     
                        A hajón tartózkodók létszáma.
                     
                  
                  
                     
                        Gyakran nem kerülnek elégetésre.
                     
                     
                        A szennyezett műanyagokat (az élelmiszerekkel érintkezésbe került műanyagokat) gyakran külön hulladékáramként kezelik. 
                     
                  
               
                     
                        Élelmiszer-hulladékok 
                     
                  
                  
                     
                        0,001–0,003 m3/fő/nap.
                     
                  
                  
                     
                        A hajón tartózkodók létszáma; élelmiszer-tartalékok.
                     
                  
                  
                     
                        Amennyiben a MARPOL-egyezmény V. melléklete engedélyezi, az élelmiszer-hulladékot gyakran a tengerbe ürítik.
                     
                  
               
                     
                        Háztartási hulladékok
                     
                  
                  
                     
                        0,001–0,02 m3/fő/nap.
                     
                  
                  
                     
                        A hajón tartózkodók létszáma; a felhasznált termékek típusa.
                     
                  
                  
                     
                         
                     
                  
               
                     
                        Főzőolaj 
                     
                  
                  
                     
                        0,01–0,08 liter/fő/nap.
                     
                  
                  
                     
                        A hajón tartózkodók létszáma; az elkészített élelmiszer típusa.
                     
                  
                  
                     
                        Bár nem engedélyezett, néha még mindig főzőolajat öntenek az iszaptartályba.
                     
                  
               
                     
                        Hulladék-égetőművi hamu 
                     
                  
                  
                     
                        0,004–0,06 m³/hó.
                     
                  
                  
                     
                        Hulladékégető használata; a hulladékégető használatának költsége.
                     
                  
                  
                     
                        A hulladékégetőt nem minden hulladéktípusra, főként papírra, néha olajos iszapra használják. 
                     
                  
               
                     
                        Üzemeltetésből eredő hulladékok 
                     
                  
                  
                     
                        0,001–0,1 m3/fő/nap.
                     
                  
                  
                     
                        A hajó mérete; a rakomány típusa.
                     
                  
                  
                     
                         
                     
                  
               
                     
                        Rakománymaradványok 
                     
                  
                  
                     
                        a rakomány 0,001–2 %-a.
                     
                  
                  
                     
                        A rakomány típusa;
                     
                     
                        a hajó mérete.
                     
                  
                  
                     
                         
                     
                  
               
               
            
               2. táblázat: A MARPOL-egyezmény VI. melléklete tekintetében alkalmazandó hulladékképződési arányok (füstgáztisztító berendezések, EGCS)
            
            
                     
                        Az EGCS típusa
                     
                  
                  
                     
                        Együttható
                     
                  
                  
                     
                        Mértékegység
                     
                  
                  
                     
                        Példák
                     
                     
                        (10 MW-os motor vagy 40 tonna/nap HFO-fogyasztás)
                     
                  
               
                     
                        1. gyártó
                     
                  
               
                     
                        Nyílt rendszerű iszapmennyiség
                     
                  
                  
                     
                        0,1
                     
                  
                  
                     
                        kg/MWh
                     
                  
                  
                     
                        0,1 x 10 MW x 24 = 24 kg/nap
                     
                  
               
                     
                        Zárt rendszerű iszapmennyiség (DAF- BOTU)
                     
                  
                  
                     
                        3,5–7,0
                     
                  
                  
                     
                        kg/MWh, a következőktől függően:
                     
                     
                        SFOC, MCR és üzemanyag-minőség
                     
                  
                  
                     
                        3,5 x 10 MW x 24 = 840 kg/nap
                     
                  
               
                     
                        Zárt rendszerű iszapmennyiség (BOTU-M)
                     
                  
                  
                     
                        3,0
                     
                  
                  
                     
                        L/MWh/S%, a következőktől függően: SFOC, MCR és üzemanyag-minőség
                     
                  
                  
                     
                        3,0 x 10 MW x 24 x S2,5 % = 1 800 l/nap
                     
                  
               
                     
                        2. gyártó
                     
                  
               
                     
                        Zárt rendszerű iszapmennyiség
                     
                  
                  
                     
                        2,5–3,0
                     
                  
                  
                     
                        Kg/felhasznált HFO tonnában
                     
                  
                  
                     
                        2,5 x 40 t/nap = 100 kg/nap
                     
                  
               
         
            
            
               MEGJEGYZÉS: A füstgáztisztító berendezések által termelt iszap mennyisége végső soron az egyes berendezések sajátosságaitól is függ; ezért tanulmányozni kell a füstgáztisztító berendezés gyártó által rendelkezésre bocsátott kézikönyvét. A táblázatokban szereplő információkat az érdekelt vállalatok bocsátották rendelkezésre.
            
            
            
         
         
            
                  
                     (1)
                  
                        Kivonat az EMSA „The Management of Ship-Generated Waste on-board Ships” (A hajókon keletkező hulladék fedélzeti kezelése) című tanulmányából, 2017. január.
               
               
                  
                     (2)
                  
                        Az olajiszap vízhányadának párologtatása olyan eljárás, amelyet körültekintően kell kezelni, és csak olyan mértékben szabad elvégezni, hogy az égetésre szánt iszap éghető legyen.